Interakcie
Užívam tieto lieky a výživové doplnky.Prosím odpoveď,či nie medzi nimi nejaká kontraindikácia.
ASPYRIN protect,Tebokan 40 mg,Torvacard 10,Caltrate D3,Magnézium chelate 225 mg,Omega vitamínom D,Vitamín C,Chróm a zinok.
Ďakujem za odpoveď a prajem pekný deň.
Dobrý deň.
Ďakujeme za Vašu otázku.
Medzi užívanými prípravkami dochádza k viacerým interakciám.
V prípade magnézia je potrebné zachovávať časový rozostup od prípravkov obsahujúcich zinok a vitamín D aspoň 2-3 hodiny. Časový rozostup je potrebné taktiež dodržiavať medzi prípravkami obsahujúcimi vápnik a zinok. Súčasne užívate dva prípravky s obsahom vitamínu D, preto je potrebné uistiť sa, či nedochádza k prekročeniu dennej dávky vitamínu D. U dospelých je vhodné užívať vitamín D v dávke 2000 IU denne.
Tebokan môže ovplyvniť účinnosť lieku Torvacard aj vitamínu C. V prípade, že užívanie všetkých liekov a výživových doplnkov schválil jeden lekár, je súčasné užívanie možné. V opačnom prípade odporúčam konzultovať kombináciu prípravkov taktiež s lekárom.
Prajem pekný zvyšok dňa.
S pozdravom
Mgr. Barbora Bičanovská